ร้าน Super Species เป็นร้านค้าปลีกซุปเปอร์มาร์เก็ตแนวคิดใหม่ ที่บริษัทใดบ้างร่วมกันถือหุ้นประมาณ 10% ในบริษัทแม่อย่าง Yonghui
การสู้รบกันระหว่าง Tencent และ Alibaba ขยายพื้นที่เข้าสู่ธุรกิจร้านค้าปลีก โดย Caijing สื่อของจีน รายงานว่า Tencent ได้ซื้อหุ้นใน Super Species ซึ่งเป็นร้านค้าปลีกแห่งใหม่ของ Yonghui Superstores ซุปเปอร์มาร์เก็ตที่ใหญ่ที่สุดในประเทศจีน หลังจากข่าวนี้แพร่ออกไป ทำให้หุ้นของ Yonghui ได้พุ่งสูงขึ้นจนถึงขีดจำกัดรายวัน สองยักษ์ใหญ่แห่งวงการเทคโนโลยีของจีน คือ Tencent และ Alibaba ได้เปิดศึกสู้รบกันมาอย่างยาวนาน ทั้งในตลาดเพลงและวิดีโอสตรีมมิ่ง หรือในตลาด อีเพย์เม้นท์ (Alipay vs WechatPay) รวมถึงในตลาดสำคัญอย่างอีคอมเมิร์ซ ที่อาลีบาบาครอบครองตลาดและเป็นจุดอ่อนของ Tencent แต่การลงทุนใน JD.com ของ Tencent และการเป็นเจ้าตลาดเกมออนไลน์และโซเชียลมีเดียอย่าง Wechat ก็ช่วยเป็นเกราะกำบังไม่ให้อาลีบาบาโจมตีได้มากนัก ในตลอดทั้งปีที่ผ่านมา อาลีบาบา ระดมโปรโมทเรื่อง New retail ให้เป็นการค้าแห่งอนาคต แจ็ค หม่า ลงทุนมากมายเพื่อโปรโมทว่า ร้านค้ารูปแบบใหม่จะสร้างประสบการณ์ใหม่ ๆ ในการช้อปปิ้งแบบออฟไลน์ให้กับลูกค้า แต่ร้าน Super Species เป็นร้านค้าปลีก ซุปเปอร์มาร์เก็ตแนวคิดใหม่ ที่ JD.com และ Tencent ร่วมกันถือหุ้นประมาณ 10% ในบริษัทแม่อย่าง Yonghui  ในขณะที่ Alibaba เปิดร้านค้าปลีกของตัวเองที่ชื่อว่า Hema Supermarket ซึ่งการเข้าลงทุนใน Super Species ของ Tencent นี้ นักวิเคราะห์มองว่า เป็นการเปิดฉากรบครั้งใหม่ที่ตั้งเป้าจะต่อกรกับร้าน Hema ของ แจ็ค หม่า โดยเฉพาะ Yonghui เป็นบริษัทค้าปลีกของจีน ที่มีซุปเปอร์มาร์เก็ตทั่วประเทศจีนเกือบ 500 สาขา และมีร้าน Super Species อีก 17 สาขา  ส่วน Hema Supermarket ของ Alibaba มี 20 สาขาทั่วประเทศจีน ในเดือน พฤศจิกายน ที่ผ่านมา อาลีบาบา ได้กลายเป็นผู้ถือหุ้นรายใหญ่เป็นอันดับที่สองในบริษัท Sun Art Retail Group บริษัทค้าปลีกของจีน ที่มีไฮเปอร์มาร์เก็ตราว ๆ 450 สาขา ซึ่งเป็นหน้าร้านที่พร้อมจะทดลอง Hema model ตามแนวความคิดของ แจ็ค หม่าแล้ว การต่อสู้ครั้งนี้ดูเหมือน อาลีบาบาจะยังนำอยู่ แต่ Tencent ก็ต้องพยายามอุดช่องว่าง แล้วเข้าชิงพื้นที่การค้าไว้ให้ได้ เพราะหากไม่ทำอะไรสักอย่าง พื้นที่ทั้งหมดจะกลายเป็นของ Alibaba โดยสมบูรณ์ Resource: technode.com technode.com
ร้าน Super Species เป็นร้านค้าปลีก ซุปเปอร์มาร์เก็ตแนวคิดใหม่ ที่ JD.com และ Tencent ร่วมกันถือหุ้นประมาณ 10% ในบริษัทแม่อย่าง Yonghui